OpenLLM-France/wikimedia huggingface dataset:
# Kawkab Athlétique Club de Marrakech

El Kawkab Athlétique Club de Marrakech, sovint anomenat Kawkab Marrakech (àrab: الكوكب المراكشي, al-Kawkab al-Marrākuxī) o KAC Marrakech o KACM, és un club de futbol marroquí de la ciutat de Marràqueix.

## Presidents

* Benhlal Abdelaziz
* Driss Benchekroun
* Mohames Talbi
* M'hamed Chraibi
* Abdelkader Edjoudi
* Lahlou Taïb
* Nasser El Fassi
* Abdeljalil Bouziane
* Abou Faris
* Laâbidi Miloud
* Lhachmi Layadi
* Bourziq Abdelaziz
* Tahar El Khalej
* Rachid Barami

## Palmarès

* Lliga marroquina de futbol:
** 1958, 1992
* Copa marroquina de futbol:
** 1963, 1964, 1965, 1987, 1991, 1993
* Copa de la CAF de futbol:
** 1996

## Jugadors destacats

* Tarik Bendamou

## Enllaços externs

* Web oficial

## Referències

* ↑ «Morocco - List of Champions». RSSSF. [Consulta: 9 febrer 2019].
* ↑ «Morocco - List of Cup Finals». RSSSF. [Consulta: 9 febrer 2019].
# Moviment Scout Catòlic

El Moviment Scout Catòlic (MSC) és una federació d'associacions catòliques d'escoltisme de l'Estat espanyol. Té implantació a totes les comunitats autònomes.
En l'àmbit internacional, el MSC és membre de l'Organització Mundial del Moviment Escolta (WOSM). També és membre de la Conferència Internacional Catòlica d'Escoltisme (CICE). En l'àmbit espanyol, el MSC forma part de la Federació d'Escoltisme a Espanya (FEE) creada el 1978 i que actualment està formada per la Federació d'Associacions de Scouts d'Espanya (ASDE) i el mateix Moviment Scout Catòlic (MSC) i compta amb una entitat associada: la Federació Catalana d'Escoltisme i Guiatge (FCEG).
El MSC és membre fundador del Consell de la Joventut d'Espanya, i gairebé totes les seves associacions formen part dels Consells de Joventut autonòmics. Té relacions i projectes conjunts de solidaritat, agermanament i convivència cultural i interreligiosa amb associacions escoltes d'altres països del món.

## Associacions membres

* Scouts Católicos de Andalucía
* Asociación Interdiocesana Scouts d'Aragón - MSC
* Scouts d'Asturies - MSC
* Scouts Católicos de Canarias
* Scouts Católicos de Cantabria - MSC
* Federación de Scouts Católicos de Castilla la Mancha
* Scouts de Castilla y León - MSC
* Euskalerriko Eskautak
* ADE Mérida-Badajoz
* Scouts de Galicia - Escutismo Católico Galego
* Federació d'Escoltisme i Guiatge de les Illes Balears - MSC
* Scouts de Madrid - MSC
* Scouts Católicos de Murcia
* Federació d'Escoltisme Valencià
* Scouts Católicos de Plasencia
* Scouts de Cáceres-MSC

## Referències

* ↑ Mateu Cerdà. «L'Escoltisme a Mallorca, 1907-1995 (página 267)» (en catalán). [Consulta: 29 agost 2011].
* ↑ http://issuu.com/scoutsmsc/docs/memoria2010
* ↑ Viquidites s:Carta del Movimiento Scout Católico 25 de maig de 2009
* ↑ FEE. «Federación de Escultismo en España» (en castellà). Arxivat de l'original el 2014-12-30. [Consulta: 29 agost 2011].
* ↑ Consejo de la Juventud de España. «Entidades de Pleno derecho del CJE» (en castellà). Arxivat de l'original el 2011-09-06. [Consulta: 29 agost 2011].

## Enllaços externs

* Pàgina oficial del Movimiento Scout Católico
# Jahnsita-(MnMnMn)

La jahnsita-(MnMnMn) és un mineral de la classe dels fosfats que pertany al subgrup de la jahnsita. Rep el seu nom degut al fet que és un anàleg de la jahnsita-(CaMnFe); el sufix indica la situació dels metalls.

## Característiques

La jahnsita-(MnMnMn) és un fosfat de fórmula química {Mn$^{2+}$}{Mn$^{2+}$}{Mn2+ 2}{Fe3+ 2}(PO₄)₄(OH)₂·8H₂O. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la jahnsita-(MnMnMn) pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

La jahnsita-(MnMnMn) va ser descoberta a la mina Stewart, a la muntanya Tourmaline Queen, al comtat de San Diego (Califòrnia, Estats Units). També ha estat troabda a la pegmatita Jocão, a Conselheiro Pena (Minas Gerais, Brasil); la pedrea Emmons, a la muntanya Uncle Tom (Comtat d'Oxford, Maine, EUA); la pegmatita Angarf-Sud, a Tazenakht (Drâa-Tafilalet, Marroc); i Lutomia, a Świdnica (Baixa Silèsia, Polònia).

## Referències

* 1 2 «Jahnsite-(MnMnMn)» (en anglès). Mindat. [Consulta: 16 juny 2017].
# Bilbi petit

El bilbi petit (Macrotis leucura) és una espècie de marsupial extinta d'aspecte similar a un conill. Fou descobert el 1877 als deserts de l'Austràlia central, on s'alimentava de tèrmits, formigues i arrels. S'extingí a la dècada del 1950.

## Referències

* ↑ Pavey, Chris. «Lesser Bilby» (PDF). Threatened Species of the Northern Territory. Departament de Recursos Naturals, Medi Ambient i les Arts del Territori del Nord, Maig 2006. Arxivat de l'original el 2011-06-29. [Consulta: 22 octubre 2008].
# Eagleton Village

Eagleton Village és una concentració de població designada pel cens dels Estats Units a l'estat de Tennessee. Segons el cens del 2000 tenia 4.883 habitants.

## Demografia

Segons el cens del 2000, Eagleton Village tenia 4.883 habitants, 2.133 habitatges, i 1.426 famílies. La densitat de població era de 589,2 habitants/km².
Dels 2.133 habitatges en un 28,6% hi vivien nens de menys de 18 anys, en un 50% hi vivien parelles casades, en un 12,5% dones solteres, i en un 33,1% no eren unitats familiars. En el 29,8% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,79.
Per edats la població es repartia de la següent manera: un 22,3% tenia menys de 18 anys, un 7,8% entre 18 i 24, un 30,3% entre 25 i 44, un 22,9% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 84,4 homes.
La renda mediana per habitatge era de 29.888 $ i la renda mediana per família de 34.487 $. Els homes tenien una renda mediana de 26.754 $ mentre que les dones 22.431 $. La renda per capita de la població era de 17.870 $. Entorn del 9,6% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagleton Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- Eagleton Village». American Fact Finder. Oficina del Cens dels Estats Units, 12-01-2010.
# Julian Bailey

Julian Bailey (9 d'octubre del 1961, Woolwich, Londres, Anglaterra)va ser un pilot de curses automobilístiques britànic que va arribar a disputar curses de Fórmula 1.

## A la F1

Julian Bailey va debutar a la primera cursa de la temporada 1988 (la 39a temporada de la història) del campionat del món de la Fórmula 1, disputant el 3 d'abril del 1988 el G.P. de Brasil al circuit de Jacarepagua.
Va participar en un total de vint curses puntuables pel campionat de la F1, disputades en dues temporades no consecutives (temporada 1988 i 1991), aconseguint una sisena posició com millor classificació en una cursa i assolí un punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1988 | Tyrrell Racing Organisation | Tyrrell | Cosworth | BRA NVQ | SMR Ret | MON NVQ | MEX NVQ | CAN Ret | E.USA 9 | FRA NVQ | GBR 19 | ALE NVQ | HUN NVQ | BEL NVQ | ITA 12 | POR NVQ | ESP NVQ | JPN 14 | AUS NVQ | - | 0 |
| 1991 | Team Lotus | Lotus | Judd | USA NVQ | BRA NVQ | SMR 6 | MON NVQ | CAN | MEX | FRA | GBR | ALE | HUN | BEL | ITA | POR | ESP | JPN | AUS | 18è | 1 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 20 (7) | 0 | 0 | 0 | 0 | 1 |
# Guillem Escrivà i Romeu

Guillem Escrivà i Romeu, també escrit com a Scrivà, fou un ciutadà honrat del Regne de València que exercí diversos càrrecs a la vida política valenciana de la primera part del segle xiv.
Del llinatge dels Escrivà de Romaní, Guillem fou fill de Joan Escrivà i García i de Maria-Eiximenis Romeu. Guillem Escrivà fou per herència paterna Senyor de Patraix. Va ser elegit en repetides ocasions com a Jurat de València per la Sant Tomàs els anys 1306, 1312 i 1317. També es coneix i està registrat que Guillem Escrivà va fer un prèstec monetari de 20.000 sous l'abril de l'any 1309 per a la conquesta d'Almeria que dugué a terme el Rei Jaume II.

## Referències

* Gran Enciclopèdia Catalana: "Escrivà"
* Ajuntament de València: "El Llibre de memòries de la ciutat de València (1308-1644)"
* Els fonaments del pactisme valencià Sistemes fiscals, relacions de poder i identitat col·lectiva al regne de València (c. 1250 - c. 1365) (Vicent Baydal i Sala)
* "Tan grans messions". La financiación de la cruzada de Jaime II de Aragón contra Almeria en 1309 (Vicent Baydal i Sala)
# Nationalsozialistischer Deutscher Studentenbund

La Lliga Nacional d'Estudiants Socialistes Alemanys (en alemany: Deutscher Nationalsozialistischer Studentenbund; NSDStB abreujat) va ser fundada el 1926 com una divisió del NSDAP, amb la missió d'integrar a la Universitat a nivell de l'educació i la vida acadèmica en el marc de la cosmovisió nacionalsocialista. Organitzada (com amb altres departaments de la NSDAP) estrictament d'acord amb el Führerprinzip (o "principi del cap"), així com el principi de Machtdistanz (o "distància de poder"), el NSDtB tenia allotjats seus membres en les anomenades Kameradschaftshäusern (o "Cases de Beques"), i (des de 1930) va tenir els seus membres abillats amb camises marrons clàssiques i emblemes distintius propis com l'esvàstica.
Després de la derrota d'Alemanya en la Segona Guerra Mundial, el NSDAP, juntament amb les seves divisions i les seves organitzacions afiliades van ser declarades "organitzacions criminals" i prohibides pel Consell Aliat de Control el 10 de setembre de 1945.

## Bundes-i Reichsführer de les NSDStB, 1926-1945

* 1926-1928 Wilhelm Tempel
* 1928-1932 Baldur von Schirach (a partir de 1931 també Reichsjugendführer)
* 1932-1933 Rühle Gerd
* 1933-1934 Oskar Stabel
* 1934-1936 Albert Derichsweiler
* 1936-1945 Gustav Adolf Scheel (com Reichsstudentenführer Scheel va ser també Führer de la Deutschen Studentenschaft)

## Altres membres notables

Kurt Waldheim, més tard Secretari General de les Nacions Unides, el president d'Àustria.
# Iosif Petschovschi

József Pecsovszky o Iosif Petschovschi, també conegut com a József Perényi (Timişoara, 2 de juliol de 1921 - Arad, 6 d'octubre de 1968) fou un futbolista hongarès-romanès de les dècades de 1940 i 1950.
Jugà el campionat hongarès de futbol, essent campió amb Nagyváradi AC, i amb la selecció d'Hongria durant la Segona Guerra Mundial, amb el nom József Perényi. Posteriorment jugà a Romania als clubs CA Cluj, ITA Arad i CCA Bucureşti. També fou internacional amb Romania 32 cops. Va morir de càncer el 6 d'octubre de 1968 amb 47 anys.

## Palmarès
### Nagyváradi AC

* Lliga hongaresa de futbol: 1943-44

### UTA Arad

* Lliga romanesa de futbol: 1946-47, 1947-48, 1950
* Copa romanesa de futbol: 1948

### CCA Bucureşti

* Lliga romanesa de futbol: 1952, 1953
* Copa romanesa de futbol: 1952

## Referències

* 1 2 «Iosif Petschovschi - International Appearances». Rec.Sport.Soccer Statistics Foundation.
* ↑ «Ne csupán a focistáról..., hanem az emberrõl». Nyugati Jelen, 2788, 08-11-2000, pàg. 3. Arxivat de l'original el 23 de juliol 2018 [Consulta: 23 juliol 2018].
* ↑ National team stats at RSSSF
# Batres

Batres és un municipi de la comunitat autònoma de Madrid. Limita al nord amb Moraleja de Enmedio, a l'oest amb Navalcarnero i El Álamo, a l'est amb Serranillos del Valle, i al sud amb Carranque i Casarrubios del Monte, ambdós a la província de Toledo.
El riu Guadarrama travessa el terme municipal de Batres, caracteritzat, en el plànol geològic, per la presència de camps detrítics. Aquest corrent fluvial discorre per Batres seguint la vertical nord-sud. La localitat, declarada d'interès turístic per la Comunitat de Madrid, reuneix un rellevant patrimoni artístic i natural. El seu edifici més destacat és la casa-forta o castell de Batres, construït entre els segles xv i xvi.
Aquesta fortificació va estar vinculada històricament amb el poeta Garcilaso de la Vega, que hi va residir. El castell i el seu entorn van rebre la declaració de Conjunt Històric-Artístic en l'any 1970. Dintre d'aquesta figura legal, s'integren la Font de Garcilaso i la Casa de l'Hortolà, a més de la fortalesa. El 75% del seu terme es troba inclòs dintre del Parc Regional del curs mitjà del ric Guadarrama i el seu entorn, que protegeix les riberes del Guadarrama. La Cárcava de l'Arenal i la Forest de Batres també formen part del citat Parc Regional.
El 2021 el municipi fou notícia davant la decisió del seu alcalde, Víctor Manuel López (Agrupación de Bartres, ADB), de no pagar el rebut de la llum "fins que els preus de la llum baixin a valors que permetin als ciutadans un consum mínim indispensable amb preus continguts"

## Demografia

Evolució demogràfica de Batres entre 1996 i 2007 :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 639 | 730 | 787 | 844 | 920 | 1.047 | 1.244 | 1.316 | 1.373 | 1.417 | 1.403 |
NOTA: Les xifres de 1996 estan referides a 1 de maig i les altres a 1 de gener. Font: INE

## Referències

* ↑ «El alcalde de Batres se planta y no pagará el recibo de la luz hasta que "no bajen los precios"» (en castellà), 31-08-2021. [Consulta: 2 setembre 2021].

## Enllaços externs

* Ajuntament de Batres Arxivat 2009-02-02 a Wayback Machine.
# Tir amb arc als Jocs Mediterranis de 2018

La competició de tir amb arc dels Jocs del Mediterrani de 2018 de Tarragona es va celebrar entre el 22 i el 24 de juny a l'Estadi d'Atletisme de Campclar a l'Anella Mediterrània de Tarragona. La primera aparició d'aquest esport en els Jocs del Mediterrani va ser a Esmirna 1971 a Turquia.
La competició es va centrar en quatre categories, dues masculines (individual i equips) i dues femenines (individual i equips).

## Medaller per categoria

| Categoria | Or | Plata | Bronze |
| Homes ||||
| Individual | Mete Gazoz | Gasper Strajhar | Pablo Acha |
| Equips | França Romain Fichet Mathieu Jimenez Thomas Koenig | Eslovènia Den Habjan Rok Bizjak Gasper Strajhar | Espanya Pablo Acha Antonio Fernández Miguel Alvarino |
| Dones ||||
| Individual | Lucilla Boari | Mónica Galisteo | Aybuke Aktuna |
| Equips | França Angeline Cohendet Berangere Rogazy Marion Bardary | Espanya Nerea López Mónica Galisteo Alicia Marín | Turquia Aybuke Aktuna Yasemin Anagoz Gulaz Coskun |

## Medaller per país

| Posició | País | Or | Plata | Bronze | Total |
| 1 | França | 2 | - | - | 2 |
| 2 | Turquia | 1 | - | 2 | 3 |
| 3 | Itàlia | 1 | - | - | 1 |
| 4 | Espanya | - | 2 | 2 | 4 |
| 5 | Eslovènia | - | 2 | - | 2 |
| Total | Total | 4 | 4 | 4 | 12 |

## Referències

* ↑ «Tir amb arc - Jocs Mediterranis 2018». Arxivat de l'original el 2018-05-23. [Consulta: 23 maig 2018].
# Eduardo Fernández Rubiño

Eduardo Fernández Rubiño (Madrid, 13 de setembre de 1991) és un polític i activista espanyol i responsable de l'àrea de xarxes socials de Podem. És diputat a l'Assemblea de Madrid.
Fill de professor de filosofia i de cartera, va estudiar filosofia a la Universitat Complutense de Madrid. Va ser representant d'estudiants al Claustre, així com membre de la Delegació Central d'Estudiants de la Complutense. Va entrar a formar part de Joventut Sense Futur, un col·lectiu en contra la precarietat econòmica i social de la joventut espanyola en el marc del moviment 15M. En aquest context, va començar a treballar en el terreny de les xarxes socials i en el disseny de campanyes polítiques digitals. A l'Assemblea Ciutadana «Sí Que es Pot» de l'octubre de 2015 va ser escollit membre del consell ciutadà estatal i nomenat responsable de l'àrea de xarxes socials de Podem. Va ser assessor de Pablo Iglesias en matèria de xarxes socials i ha treballat com a assessor en comunicació a Internet al Parlament Europeu. És obertament homosexual i ha estat activista de col·lectius estudiantils LGBT.

## Referències

* ↑ Suárez, Gonzalo «El político más influyente del que nunca has oído hablar». El Mundo, 24 setembre 2015 =.
* ↑ Moraga, Carmen. «"Me cuesta tener que compartir espacio con Cifuentes y los culpables de la crisis"» (en castellà). eldiario.es, 04-07-2015. [Consulta: 7 agost 2016].
* 1 2 «Eduardo Fernández Rubiño» (en castellà). Podem. Arxivat de l'original el 11 d’agost 2016. [Consulta: 7 agost 2016].
* 1 2 «Eduardo Fernández Rubiño» (en castellà). Assemblea de Madrid. Arxivat de l'original el 20 d’agost 2016. [Consulta: 7 agost 2016].
* ↑ Romo, José Luis «El círculo gay de Podemos». El Mundo, 27-06-2015.
# KS Lechia Gdańsk

El KS Lechia Gdańsk és un club de futbol polonès de la ciutat de Gdańsk.

## Història

El club va ser fundat l'any 1945 per membres de l'antic club Lechia Lwów, fundat el 1903, quan la ciutat de Lwów deixà de ser polonesa.
Evolució del nom:
* 1945: Baltia Gdańsk
* 1946: Klub Sportowy Lechia Gdańsk
* 1950: Budowlani Gdańsk
* 1955: Budowlany Klub Sportowy Lechia Gdańsk
* 1992: FC Lechia (S.A.)
* 1995: Lechia/Olimpia Gdańsk
* 1996: Klub Sportowy Lechia Gdańsk
* 1998: Lechia/Polonia Gdańsk
* 2001: Ośrodek Szkolenia Piłkarskiego Lechia Gdańsk
* 2009: Lechia Gdańsk (S.A.)

## Palmarès

* Copa polonesa de futbol:
** 1983
* Supercopa polonesa de futbol:
** 1983

## Futbolistes destacats

Que han estat internacionals amb els seus respectius països.
* Arkadiusz Bąk (1995)
* Jarosław Bieniuk (1995-98), (2012-14)
* Ariel Borysiuk (2014-15)
* Piotr Brożek (2012-13)
* Stanisław Burzyński (1965-69)
* Paweł Dawidowicz (2011-14)
* Tomasz Dawidowski (2009-12)
* Adam Fedoruk (1998-2001)
* Zygmunt Gadecki (1960-62)
* Jacek Grembocki (1982-86), (1996-97)
* Henryk Gronowski (1949-67)
* Robert Gronowski (1949-58)
* Marcin Kaczmarek (2008-10)
* Alfred Kokot (1946-53)
* Roman Korynt (1953-67)
* Jakub Kosecki (2012)
* Rafał Kosznik (2006-08), (2010)
* Marek Ługowski (1985-94)
* Daniel Łukasik (2014-)
* Sebastian Małkowski (2008-13)
* Marcin Mięciel (1990-93)
* Sebastian Mila (2000-01), (2015-)
* Mariusz Pawlak (1988-96), (2006-07)
* Sławomir Peszko (2015-)
* Mirosław Pękala (1985-88)
* Zdzisław Puszkarz (1966-81), (1986-88)
* Grzegorz Rasiak (2012-13)
* Łukasz Surma (2009-13)
* Grzegorz Szamotulski (1991-93)
* Mirosław Tłokiński (1975-76)
* Łukasz Trałka (2008)
* Jakub Wawrzyniak (2015-)
* Jakub Wilk (2012)
* Sławomir Wojciechowski (1989-93), (2004-07)
* Grzegorz Wojtkowiak (2015-)
* Rafał Wolski (2016-)
* Hubert Wołąkiewicz (2007-11)
* Marek Zieńczuk (1996-99), (2010)
* Levon Hayrapetyan (2011-13)
* Stojan Vranješ (2014-15)
* Simeon Slavchev (2016-)
* Abdou Razack Traoré (2010-12)
* Steven Vitória (2016-)
* Christopher Oualembo (2012-14)
* Mario Maloča (2015-)
* Luka Vučko (2011-12)
* Joseph Aziz (1995)
* Emmanuel Tetteh (1995-96)
* Rudinilson Silva (2014-16)
* Daisuke Matsui (2013)
* Oļegs Laizāns (2010)
* Ivans Lukjanovs (2009-12)
* Vytautas Andriuškevičius (2010-13)
* Donatas Kazlauskas (2015-)
* Danijel Aleksić (2014)
* Miloš Krasić (2015-)

## Referències

* ↑ «Ukraine - List of Foundation Dates». RSSSF. [Consulta: 9 abril 2017].
* ↑ «Lechia Gdańsk». 90minut.pl. [Consulta: 9 abril 2017].
* ↑ «Poland - List of Cup Finals». rsssf.com. [Consulta: 3 juliol 2024].
# Haploblepharus kistnasamyi

Haploblepharus kistnasamyi és una espècie de peix de la família dels esciliorrínids i de l'ordre dels carcariniformes.

## Hàbitat

És un peix marí de clima subtropical.

## Distribució geogràfica

Es troba a Sud-àfrica.

## Referències

* ↑ Garman S., 1913. The Plagiostomia (sharks, skates, and rays). Mem. Mus. Comp. Zool. v. 36. i-xiii + 1-515.
* ↑ The Taxonomicon (anglès)
* ↑ BioLib (anglès)
* ↑ Human, B. A. & L. J. V. Compagno, 2006. Description of Haploblepharus kistnasamyi, a new catshark (Chondrichthyes: Scyliorhinidae) from South Africa. Zootaxa Núm. 1318: 41-58.
* 1 2 FishBase (anglès)

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Human, B. A., 2007: A taxonomic revision of the catshark genus Haploblepharus Garman 1913 (Chondrichthyes: Carcharhiniformes: Scyliorhinidae). Zootaxa Núm. 1451: 40.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Nationalsozialistisches Fliegerkorps

El Cos Nacional Socialista (en alemany: Nationalsozialistisches Fliegerkorps; NSFK) va ser una organització paramilitar del Partit Nazi que va ser fundada a principis de 1930, durant els anys en què LA força aèria alemanya va ser prohibida pel Tractat de Versalles. L'organització es basa estretament en l'organització de la Sturmabteilung (SA) i mantenia un sistema de rangs paramilitar associat amb l'SA. Un grup similar va ser el motor del Cos Nacional Socialista.
Durant els primers anys de la seva existència, la NSFK impartir capacitació de l'aviació militar a planejadors i avions privats. Quan l'Alemanya nazi van formar la Luftwaffe, molts membres de NSFK foren transferits. Com tots els membres abans d'aquesta NSFK també eren membres del partit nazi, el que va donar la nova Luftwaffe nazi mantenir una sòlida base ideològica, en contrast amb les altres branques de l'exèrcit alemany, que es componia de la "Vella Guàrdia" i agents de l'aristocràcia alemanya.
El Cos Nacional Socialista Flyers continuar existint després que la Luftwaffe fos fundada, però en un grau molt menor. Durant la Segona Guerra Mundial, el NSFK porta a terme principalment els drets de defensa aèria com la reserva de servei d'anti-aeri.